**Република Србија**

**ГРАД ВРАЊЕ**

**ГРАДСКО ВЕЋЕ**

**Број: 06-12/2018-04**

**Дана: 23.01.2018. године**

**В р а њ е**

**ул. Краља Милана број 1**

**СКУПШТИНА ГРАДА ВРАЊА**

**-председнику-**

На основу члана 61. Пословника Градског већа града Врања („Сл. гласник града Врања, број: 20/2016), Градско веће града Врања на ванредној седници одржаној 23.01.2018. године, разматрало је Нацрт Одлуке о измени Одлуке о држању паса и мачака на територији града Врања и донело следећи

***З А К Љ У Ч А К***

Утврђује се Предлог Одлуке о измени Одлуке о држању паса и мачака на територији града Врања и доставља Скупштини на разматрање и усвајање.

Уводне напомене на седници Скупштине поднеће Марина Ђорђевић, члан Градског већа.

**ПРЕДСЕДНИК**

**ГРАДСКОГ ВЕЋА,**

**др Слободан Миленковић**

На основу члана 95. Закона о запосленима у аутономним покрајинама и jeдиницама локалне самоуправе („Службени гласник РС“, број 21/2016), Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе („Службени гласник РС“, број 95/2016), члана 61 и 63 . Пословника Градског већа града Врања (Службени гласник града Врања бр.20/16) Градско веће Града Врања, на седници одржаној дана 23.01.2018. године, донело је :

**Р Е Ш Е Њ Е**

**о образовању Конкурсне комисије за избор заменика начелника**

**Градске управе града Врања**

**I**

Образује се Конкурсна комисија за избор заменика начелника Градске управе града Врања (у даљем тексту:Конкурсна комисија), у саставу:

1.**Маја Јовић**, дипломирани правник,

2.**Љиљана Стојановић**, дипломирани правник и

3.**Хелена Стајић**, дипломирани правник.

Чланови Комисије бирају већином гласова председника Конкурсне комисије.

**II**

Kонкурсна комисија одлуке доноси већином гласова, при чему глас председника конкурсне комисије има исту снагу као и члана конкурсне комисије.

Kонкурсна комисија води записник о свом раду, који потписује председник Конкурсне комисије.

Чланови Конкурсне комисије дужни су да чувају податке до којих су дошли током спровођења поступка.

**III**

Конкурсна комисија спроводи изборни поступак за избор заменика начелника Градске управе града Врања.

Задатак Комисије је да:

-утврди мерила и критеријуме за избор заменика начелника Градске управе града Врања;

-утврди које ће се стручне оспособљености, знања и вештине проверавати у изборном поступку и начин њихове провере;

-по истеку рока за подношење пријава на јавни конкурс, прегледа све приспеле пријаве и поднете доказе и састави списак кандидата међу којима се спроводи изборни поступак, који потписују сви чланови комисије;

-да спроведе изборни поступак само међу оним кандидатима који испуњавају оглашене услове за избор заменика начелника Градске управе града Врања;

-по окончаном изборном поступку састави листу од највише три кандидата који су са најбољим резултатом испунили мерила прописана за избор и исту достави Градском већу Града Врања са записником о предузетим радњама у току изборног поступка који садржи све податке о резултатима које су кандидати постигли у изборном поступку ;

-уколико Конкурсна комисија утврди да ниједан кандидат није испунио мерила прописана за избор, Градском већу Града Врања не може бити предложен кандидат за постављење заменика начелника Градске управе града Врања;

**IV**

Стручне и административно техничке послове за потребе Конкурсне комисије обављаће Одељење за људске ресурсе.

**V**

Решење ступа на снагу даном доношења.

Решење објавити у „Службеном листу Града Врања“

**ГРАДСКО ВЕЋЕ ГРАДА ВРАЊА,**

**број: 06-12/1/2018-04, дана:23.01.2018. године**

**П р е д с е д н и к**

**Градског већа,**

**др Слободан Миленковић,с.р.**

**Тачност преписа оверава: Секретар**

**Градског већа,**

**Јелена Пејковић**

На основу члана 61. Пословника Градског већа (Службени гласник бр. 20/2016) , Градско веће на ванредној седници одржаној дана 23. 01.2018. године, донело је:

**УПУТСТВО**

**О ОДРЕЂИВАЊУ ЛИМИТА НОВЧАНИХ СРЕДСТАВА ЗА КОРИШЋЕЊЕ**

**СЛУЖБЕНИХ МОБИЛНИХ ТЕЛЕФОНА ОРГАНА ГРАДА И**

**ОРГАНА ГРАДСКЕ УПРАВЕ**

**Члан 1.**

Овим Упутством одређује се месечни лимит новчаних средстава за коришћење службених мобилних телефона органа града Врања и органа Градске управе и начин надокнаде прекораченог лимита, и то:

|  |  |  |
| --- | --- | --- |
| **РБР.** | **Систематизација** | **Дозвољени износ** |
| 1. | Градоначелник | 5000.00 |
| 2. | Заменик градоначелника | 4500.00 |
| 3. | Помоћник градоначелника | 4000.00 |
| 4. | Члан Градског већа | 3000.00 |
| 5. | Председник скупштине | 4500.00 |
| 6. | Секретар Скупштине града | 3000.00 |
| 7. | Заменик секретара Скупштине | 2500.00 |
| 8. | Заменик председника Скупштине | 4000.00 |
| 9. | Начелник Градске управе | 4500.00 |
| 10. | Заменик начелника Градске управе | 4000.00 |
| 11. | Руководилац одељења и служби | 2000.00 |
| 12. | Руководилац службе интерне ревизије | 2000.00 |
| 13. | Шеф кабинета градоначелника | 2000.00 |
| 14. | Правобранилац | 3000.00 |
| 15. | Заменик правобраниоца | 2000.00 |
| 16. | Главни урбаниста | 3000.00 |
| 17. | Заштитник грађана | 3000.00 |
| 18. | Заменик заштитника грађана | 2500.00 |
| 20. | Протокол | 1500.00 |
| 21. | Шеф одсека | 1500.00 |
| 22. | Референт одсека за јавне набавке | 1000.00 |
| 23. | Возач | 1000.00 |
| 24. | Секретарица | 1000.00 |
| 25. | Комунални полицајац | 1000.00 |
| 26. | Комунални инспектор | 1000.00 |
| 27. | Службеници и намештеници | 500.00 |

**Члан 2.**

Запосленима из члана 1 овог Упутства, уколико по истеку месеца буду прекорачили утврђени дозвољени лимит новчаних средстава, биће одбијена разлика између дозвољеног и прекораченог износа приликом исплате.

**Члан 3.**

Запослени могу користити сервис Тарифни додатак у оквиру Бизнет тарифног система у делу који се односи на набавку мобилниг телефона у личне сврхе, с тим да ће разлику за телефонску претплату од одбијеног лимита до износа за одобрени тарифни пакет измиривати сами.

**Члан 4.**

За спровођење овог Упутства задужен је руководилац Одељења за буџет и фианнсије и за све неправилности одоговара начелнику Градске управе.

**Члан 5**

Одељење за буџет и финансије у обавези је да месечно, најкасније до 3. у месецу, за претходни месец доставља Извештај у писаној форми о висини утрошених средстава за коришћење службених мобилних телефона, појединачно за сваког корисника.

Извештај из става 1. овог члана доставља се Градоначелнику града Врања и начелнику Градске управе.

**Члан 6.**

Упутство ступа на снагу даном доношења, а примењиваће се од 01.03.2018. године.

Ступањем на снагу овог Упутства престаје да важи Упутство о одређивању лимита новчаних средстава за коришћење службених мобилних телефона органа града и органа Градске управе бр. 06-180/2016-04 од 31.10.2016 године и Упутство о измени и допуни Упутства о одређивању лимита новчаних средстава за коришћење службених мобилних телефона органа града Врања и органа Градске управе број:06-181/2016-04 од 04.11.2016 и 06-187/2016-04 од 14.11.2016 године.

**Члан 7.**

Са садржином Упутства упознати све кориснике службених мобилних телефона и Одељење за буџет и финансије.

**ГРАДСКО ВЕЋЕ ГРАДА ВРАЊА,**

**број: 06-12/2/2018-04, дана:23.01.2018. године**

**П р е д с е д н и к**

**Градског већа,**

**др Слободан Миленковић,с.р.**

**Тачност преписа оверава: Секретар**

**Градског већа,**

**Јелена Пејковић**